การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

3.1.1 ลักษณะผลิตภัณฑ์แต่ละสายผลิตภัณฑ์

ลักษณะผลิตภัณฑ์ที่บริษัท และบริษัทย่อย ผลิตและจำหน่ายมีดังนี้

(1) ลวดเหล็กแรงดึงสูงชนิดเส้นเดี่ยว (Prestressed Concrete Wire)

ขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
เป็นผลิตภัณฑ์ที่ใช้ในการผลิตเสาเข็ม เสาไฟฟ้า แผ่นพื้นสำเร็จรูป และไม้หมอนสำหรับรางรถไฟ
เป็นต้น

(2) ลวดเหล็กแรงดึงสูงชนิดตีเกลียว (7- Wire Prestressed Concrete Strand)

  ขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
  ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
  เป็นผลิตภัณฑ์ที่ใช้ในงานก่อสร้างขนาดใหญ่ อาทิ คานสะพาน ทางยกระดับ เสาเข็มขนาดใหญ่
  และไซโล เป็นต้น

(3) ลวดขอบล้อยาง (Tyre Bead Wire)

  ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
  มีขนาดเส้นผ่าศูนย์กลางตั้งแต่ 0.7 ถึง 1.4 มิลลิเมตร

(4) ลวดเชื่อมไฟฟ้า (Welding Wire)

  ขนาดเส้นผ่าศูนย์กลาง 0.8 ถึง 1.6 มิลลิเมตร
  และใช้เป็นผลิตภัณฑ์ที่ใช้ในอุตสาห-กรรมเชื่อมโลหะ เช่น อุตสาหกรรมประกอบรถยนต์ ต่อเรือ
  ตู้คอนเทนเนอร์ ท่อสูบน้ำ ถังแก๊ส รถไถนา หม้อแปลงไฟฟ้า และเฟอร์นิเจอร์ เป็นต้น

(5) 

[]3.1.2 ลักษณะการผลิต

คำอธิบายโดยย่อ

Wire Rods : วัตถุดิบที่ใช้ในการผลิต

Pickling : การทำความสะอาดผิวลวดเหล็ก และอบแห้ง

  1^(st) Drawing : การดึงลวดเหล็กครั้งแรก เพื่อลดขนาดลงตามขนาดที่

  ต้องการก่อนที่จะไปผ่านกระบวนการผลิตขั้นต่อไป

-   PC-WIRE

Straightening : การนำลวดมาเหยียดตรง

Blueing : การอบลวดเหล็กที่อุณหภูมิ 400^(O)C เพื่อคลายความ

เครียด ภายหลังผ่านขบวนการยืดลวด

-   PC-STRAND

  Stranding : การทำลวดเหล็กที่ผ่านการลดขนาดแล้วตั้งแต่ 2 เส้น

  เป็นต้นไปมาตีเกลียวเข้าด้วยกัน

  Stabilizing : การอบลวดเหล็กให้อยู่ตัว เพื่อให้มีคุณสมบัติเหมาะสมกับการใช้งาน

-   TYRE BEAD WIRE & WELDING WIRE

  Patenting : การอบลวดเหล็กที่อุณหภูมิประมาณ 1,000^(O)C
  เพื่อให้ลวดอ่อนตัวก่อนที่จะทำการดึงลวดครั้งที่ 2

  2^(nd) Drawing : : การดึงลวดเหล็กเพื่อลดขนาดให้เล็กลงภายหลังจาก

  การดึงลวดครั้งแรก (1^(st) Drawing)

  Bronze & Copper Coating : การเคลือบผิวลวดเหล็กด้วยทองแดง

-   

-   

-   

-   3.1.3 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิประโยชน์จากคณะกรรมการส่งเสริมการลงทุน สำหรับกิจการผลิตลวดเหล็กแรงดึงสูง
ลวดขอบล้อยาง และลวดชุบสังกะสี ตั้งแต่ปี 2539 เป็นต้นมา
โดยสิทธิประโยชน์ที่บริษัทย่อยยังได้รับอยู่ประกอบด้วย

(1) ได้รับยกเว้นภาษีเงินได้นิติบุคคลสำหรับกำไรสุทธิมีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น

(2)
ได้รับยกเว้นไม่ต้องนำเงินปันผลไปคำนวณรวมเพื่อเสียภาษีเงินได้นิติบุคคลตลอดเวลาที่ได้รับการส่งเสริม

(3) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(4) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
นับแต่วันที่เริ่มมีรายได้

ซึ่งสิทธิประโยชน์ที่บริษัท ระยองไวร์ อินดัสตรีส์ จำกัด
ได้รับจากคณะกรรมการส่งเสริมการลงทุนในส่วนของการได้รับยกเว้นภาษีเงินได้นิติบุคคลสำหรับกำไรสุทธิจะสิ้นสุดในปี
2546 สำหรับสิทธิประโยชน์จากการ ได้ลดหย่อนอากรขาเข้าร้อยละ 75
ของอัตราปกติสำหรับวัตถุดิบสำหรับลวดเหล็กแรงดึงสูงเส้นเดี่ยวได้สิ้นสุดเมื่อเดือนเมษายน ปี 2543
เนื่องจากมีผู้ผลิตวัตถุดิบดัง กล่าวได้ภายในประเทศทำให้บริษัทต้องเสียอากรขาเข้าเต็มจำนวน
อย่างไรก็ตามในปี 2543 ได้มีการส่งออกลวดเหล็กแรงดึงสูงไปจำหน่ายที่ต่างประเทศ
ทำให้บริษัทได้รับการยกเว้นภาษีอากรขาเข้าสำหรับวัตถุดิบที่นำเข้าจากต่างประเทศเพื่อใช้ในการผลิตเพื่อการส่งออก
โดยจะสิ้นสุดในเดือนสิงหาคม 2547 สำหรับลวดเหล็กแรงดึงสูงชนิดเส้นเดี่ยวและชนิดตีเกลียว

3.2 การตลาดและภาวะการแข่งขัน

3.2.1 กลยุทธ์การตลาด

  (1) สินค้าทุกผลิตภัณฑ์ของบริษัทผ่านการรับรองระบบคุณภาพมาตรฐาน ISO 9001 : 2000
  และมาตรฐานผลิตภัณฑ์อุตสาหกรรม (มอก.) ของกระทรวงอุตสาหกรรม
  และผลิตตามมาตรฐานสากลทั่วไป อาทิเช่น มาตรฐาน ASTM, BS, AS
  จึงให้ความมั่นใจด้านคุณภาพได้เป็นอย่างดี

(2) บริษัทเป็นผู้ผลิตและจำหน่ายสินค้าหลายชนิด
    และเป็นผู้ผลิตลวดขอบล้อยางเพียงรายเดียวในประเทศไทย
    โดยมีประสบการณ์การผลิตมามากกว่า 10 ปี

(3) บริษัทมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิมของบริษัท
    และส่วนแบ่งตลาด ส่วนลูกค้าที่มีศักยภาพทางธุรกิจดีจะพิจารณาจำหน่ายสินค้าให้ในราคาพิเศษ

(4) บริษัทมีบริการหลังการขาย โดยการติดตามและดูแลผลิตภัณฑ์ที่ได้จำหน่ายไปแล้ว
พร้อมให้บริการด้านการสอบเทียบเครื่องมือวัดต่าง ๆ
ตลอดจนการสอบถามปัญหาการใช้ผลิตภัณฑ์และการบริการของบริษัทอย่างสม่ำเสมอ
เพื่อนำมาปรับปรุงการทำงานให้ความลูกค้าเกิดความพึงพอใจในคุณภาพของสินค้าและการบริการของบริษัทยิ่งขึ้น

3.2.2 ประเภทลูกค้า

กลุ่มลูกค้าเป้าหมายของบริษัทแบ่งออกเป็น 4 กลุ่ม ดังนี้ คือ

(1) กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป คานสะพาน ผู้ผลิตยางรถยนต์ และรถจักรยานยนต์

  (2) กลุ่มผู้รับเหมาก่อสร้าง และประมูลงานกับหน่วยงานราชการ

 หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

(3) ผู้แทนจำหน่ายอุตสาหกรรมลวดเชื่อมโลหะต่าง ๆ

โดยบริษัทย่อยจำหน่ายสินค้าให้กับลูกค้า และจำหน่ายให้กับ บริษัท อีสเทิร์นไวร์ จำกัด (มหาชน)

3.2.3 วิธีการจัดจำหน่าย

บริษัทย่อยจำหน่ายสินค้าให้กับลูกค้า และจำหน่ายให้กับ บริษัท อีสเทิร์นไวร์ จำกัด (มหาชน)
ในแต่ละผลิตภัณฑ์ ดังนี้

(1) ลวดเหล็กแรงดึงสูง

- จำหน่ายให้กับผู้ผลิต ผลิตภัณฑ์คอนกรีตอัดแรง และผู้รับเหมาในสัดส่วนร้อยละ 93

- ร่วมประมูลงานกับหน่วยงานรัฐบาล และรัฐวิสาหกิจในสัดส่วนร้อยละ 7

(2) ลวดขอบล้อยาง

  - จำหน่ายตรงให้กับโรงงานผู้ผลิตยางรถยนต์และโรงงานท่อในสัดส่วนร้อยละ 100

(3) ลวดเชื่อมไฟฟ้า

- จำหน่ายตรงให้กับผู้จำหน่ายสินค้าในสัดส่วนร้อยละ 100

3.2.4 ลักษณะการตลาดของลูกค้าของแต่ละผลิตภัณฑ์

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

- ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
คานสะพาน และอื่น ๆ ที่เกี่ยวข้องกับผลิตภัณฑ์คอนกรีตอัดแรงทุกประเภท ในสัดส่วนร้อยละ 93
ของยอดขายรวม

- ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
ในสัดส่วนร้อยละ 7 ของยอดขายรวม

(2) ลวดขอบล้อยาง

จำหน่ายตรงให้กับโรงงานผู้ผลิตยางทุกประเภทประมาณ 20 ราย ในสัดส่วนร้อยละ 96
และโรงงานผลิตท่อลมอ่อน (Air Duct) ในสัดส่วนร้อยละ 4

(3) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่าง ๆ ในสัดส่วนร้อยละ 100
เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
และสาธารณูปโภคต่างๆ

3.2.5 ภาวะการแข่งขัน

(1) ลวดเหล็กแรงดึงสูง

ปัจจุบันผู้ผลิตลวดเหล็กแรงดึงสูงในประเทศมีทั้งหมด 7 ราย
โดยบริษัทมีส่วนแบ่งการตลาดอยู่ในอันดับที่ 4

ปัจจัยที่จะส่งผลกระทบถึงการดำเนินธุรกิจ

- การเปลี่ยนแปลงราคาวัตถุดิบซึ่งมีแนวโน้มสูงขึ้นมาตลอดตามภาวะตลาดโลก
รวมถึงการผันผวนของอัตราแลกเปลี่ยนเงินต่างประเทศ
และผลกระทบจากการนำเข้าสินค้าของกลุ่มประเทศสมาชิกอาฟต้า ซึ่งเสียภาษีนำเข้าเพียงร้อยละ 5
จากเดิมที่เสียภาษีนำเข้าร้อยละ 20 จึงมีผลกระทบโดยตรงต่อต้นทุนสินค้าของบริษัท
และการกำหนดราคาขาย

- คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
ประกอบกับกำลังการผลิตรวมในปัจจุบันยังเกินความต้องการ
ดังนั้นการเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

- การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
แต่จะมีอุปสรรคในด้านความล่าช้าในการทำงาน และต้นทุนที่สูงกว่า
ลวดเหล็กแรงดึงสูงจึงเป็นสินค้าที่มีความต้องการอย่างแพร่หลายอยู่ในปัจจุบัน

- ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
กลยุทธ์การแข่งขันด้านราคาจึงถูกนำมาใช้อย่างต่อเนื่อง โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ในปี 2546 ความต้องการลวดเหล็กแรงดึงสูงเพิ่มขึ้นเป็น 130,000 ตันต่อปี หรือคิดเป็นร้อยละ 17
จากปี 2545 ขณะที่อัตราการใช้กำลังผลิตในปี 2546 เพิ่มขึ้นเป็นร้อยละ 48 จากปี 2545
อยู่ที่ร้อยละ 41

อย่างไรก็ตามแนวโน้มของลวดเหล็กแรงดึงสูงในปี 2547
คาดว่าจะยังทรงตัวถึงสูงขึ้นเล็กน้อยเมื่อเทียบกับปี 2546
โดยมีปัจจัยสนับสนุนจากการขยายตัวด้านเศรษฐกิจและอุตสาหกรรม

ตลอดจนการขยายตัวของธุรกิจอสังหาริมทรัพย์ที่ยังมีอยู่ต่อเนื่อง

(2) ลวดขอบล้อยาง

การผลิตและจำหน่ายลวดขอบล้อยาง บริษัทเป็นผู้ผลิตลวดขอบล้อยางแต่เพียงรายเดียวในประเทศ
โดยครองส่วนแบ่งการตลาดเป็นอันดับ 2 ของตลาดรวม รองจากประเทศเกาหลี
ส่วนที่เหลือเป็นการนำเข้าจากต่างประเทศ อาทิเช่น กลุ่มประเทศในยุโรป มาเลเซีย ญี่ปุ่น
และอินเดีย ตามลำดับ การแข่งขันเรื่องราคานำเข้าที่มีผลสืบเนื่องมาจากอัตราแลกเปลี่ยน
หรือค่าเงินบาทที่แข็งขึ้นจึงเป็นปัจจัยที่เอื้อต่อราคานำเข้าที่ต่ำกว่าราคาในประเทศ

ปัจจัยที่จะส่งผลกระทบถึงการดำเนินธุรกิจ

- คู่แข่งรายใหม่ การลงทุนผลิตลวดขอบล้อยางใช้เงินลงทุนสูง
อีกทั้งกระบวนการผลิตที่สลับซับซ้อนจึงต้องมีการสั่งซื้อ
หรือนำเข้าเทคโนโลยีการผลิตจากต่างประเทศ รวมทั้งจัดการ

อบรมบุคลากรให้มีความเชี่ยวชาญเฉพาะด้าน
ซึ่งถ้าการผลิตไม่มีประสิทธิภาพก็มีโอกาสที่จะเกิดการสูญเสียจากการผลิตสูงมาก ดังนั้น
จึงทำให้โอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

- การมีสินค้าทดแทนนั้นไม่มี เนื่องจากการผลิตยางรถยนต์
มีการกำหนดคุณสมบัติของลวดขอบล้อยางไว้อย่างชัดเจน ไม่สามารถใช้ลวดชนิดอื่นทดแทนได้

- อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
และจากประเทศอินเดีย ซึ่งเสียภาษีเพียงร้อยละ 5 และ 10
ทำให้ราคาสินค้าจากต่างประเทศถูกกว่าในประเทศ
และถ้าเป็นการนำเข้ามาผลิตเพื่อส่งออกไปยังต่างประเทศ จะได้รับการยกเว้นภาษีนำเข้าอีกด้วย
บริษัทจึงใช้กลยุทธ์การบริหารสินค้าคงคลังซึ่งเป็นข้อได้เปรียบที่สะดวกกว่าการสั่งซื้อจากต่างประเทศ
การได้รับบริการอย่างรวดเร็วกรณีสินค้ามีปัญหา
และสินค้าสำเร็จรูปของบริษัทสามารถนำไปไช้งานได้ทันทีไม่ต้องนำไปประกอบลวดเข้ากับแกนเหล็กก่อนจึงจะใช้งานได้
ทำให้สะดวกและประหยัดเวลา และลดต้นทุนในการประกอบแกนเหล็กของลูกค้าได้

ความต้องการลวดขอบล้อยาง

ในปี 2546 ความต้องการลวดขอบล้อยางเพิ่มขึ้นเป็น 16,500 ตันต่อปี หรือคิดเป็นร้อยละ 7 จากปี
2545 โดยบริษัทครองส่วนแบ่งการตลาดร้อยละ 32

แนวโน้มของลวดขอบล้อยางและสภาพการแข่งขันในปี 2547 ยังมีแนวโน้มที่ดีขึ้น
โดยมีปัจจัยที่เกี่ยวเนื่องกับการขยายตัวของอุตสาหกรรมยานยนต์ ไม่ว่าจะเป็นรถยนต์
และรถจักรยานยนต์ เนื่องจากเศรษฐกิจในภาพรวมที่กำลังขยายตัว
การดำเนินนโยบายอัตราดอกเบี้ยต่ำ
ตลอดจนการส่งออกยานยนต์จากฐานการผลิตในประเทศไทยไปยังตลาดโลก
จึงสร้างความเชื่อมั่นให้กับผู้บริโภค ทำให้ง่ายต่อการตัดสินใจซื้อ
ซึ่งจากรายงานของสำนักงานเศรษฐกิจอุตสาหกรรม กระทรวงอุตสาหกรรม คาดว่าในปี 2547
จะมีการผลิตรถยนต์เพิ่มขึ้นถึง 880,000 คัน เป็นการจำหน่ายในประเทศประมาณ 600,000 คัน
และส่งออก 280,000 คัน เพิ่มขึ้นจากปี 2546 ร้อยละ 17, 15 และ 22 ตามลำดับ
สำหรับรถจักรยานยนต์จะมีการผลิต 2,600,000 คัน เป็นการจำหน่ายในประเทศ 2,000,000 คัน
ซึ่งเพิ่มขึ้นจากปี 2546 ร้อยละ 8 และ 19 ส่วนการส่งออกจะมีจำนวนที่ใกล้เคียงกับปี 2546
ประมาณ 600,000 คัน

ดังนั้น บริษัทผู้ผลิตยางรถยนต์ และรถจักรยานยนต์ จึงได้เพิ่มกำลังการผลิตอย่างต่อเนื่อง โดยในปี
2546 มีอัตราการใช้กำลังผลิตเพิ่มขึ้นมากกว่าร้อยละ 90
ทำให้ความต้องการใช้ลวดขอบล้อยางเพิ่มสูงขึ้นตามไปด้วย และคาดว่าตลาดรวมลวดขอบล้อยางในปี
2547 จะมีประมาณ 20,000 ตันต่อปี เพิ่มขึ้นจากปี 2546 ประมาณร้อยละ 25

(3) ลวดเชื่อมไฟฟ้า

ปัจจุบันมีผู้ผลิตในอุตสาหกรรมลวดเชื่อมไฟฟ้าอยู่ 4 ราย โดยมีส่วนแบ่งการตลาดประมาณร้อยละ 90
ส่วนที่เหลือร้อยละ 10 เป็นการนำเข้าจากต่างประเทศ ซึ่งส่วนใหญ่นำเข้าจากประเทศมาเลเซีย
ส่วนที่เหลือเป็นการนำเข้าจากประเทศเกาหลี และฝรั่งเศส

ปัจจัยที่จะส่งผลกระทบถึงการดำเนินธุรกิจ

- สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูปแทนได้
แต่ไม่สามารถใช้ได้กับทุกประเภทของอุตสาหกรรม ถึงแม้จะมีราคาถูกกว่า
ซึ่งในปัจจุบันความนิยมในการใช้ลวดชนิดนี้เริ่มลดน้อยลง

- ราคาและต้นทุน บริษัทตั้งราคาขายตามราคาตลาด และมีการควบคุมคุณภาพอย่างสม่ำเสมอ
ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด

- อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
และจากประเทศอินเดีย ซึ่งเสียภาษีเพียงร้อยละ 5 และ 10
ทำให้ราคาสินค้าจากต่างประเทศเข้ามาตีตลาดสินค้าในประเทศ

ความต้องการลวดเชื่อมไฟฟ้า

ในปี 2546 ความต้องการลวดเชื่อมไฟฟ้าเพิ่มขึ้นเป็น 10,800 ตันต่อปี หรือคิดเป็นร้อยละ 14
จากปี 2545 โดยบริษัทครองส่วนแบ่งการตลาดร้อยละ 16 ขณะที่กำลังการผลิตของปี 2546
เพิ่มขึ้นเป็นร้อยละ 79 จากปี 2545 อยู่ที่ร้อยละ 71
เนื่องจากลวดเชื่อมไฟฟ้าสามารถใช้งานได้ในอุตสาหกรรมหลายประเภท
และสามารถใช้แทนลวดเชื่อมแบบก้านธูป (Electrode Wire)
ทำให้มีช่องทางการกระจายสินค้าได้หลายช่องทางในหลายอุตสาหกรรมโดยเฉพาะอุตสาหกรรมประกอบรถยนต์
และชิ้นส่วนยานยนต์ ซึ่งมีการผลิตเพิ่มขึ้นทำให้แนวโน้มความต้องใช้ลวดชนิดนี้สูงขึ้นตามไปด้วย
โดยตลาดรวมลวดเชื่อมไฟฟ้าในปี 2547 คาดว่าจะเพิ่มขึ้นประมาณ 12,000 ตันต่อปี
หรือเพิ่มขึ้นจากปี 2546 ประมาณร้อยละ 11%

3.3 การจัดหาผลิตภัณฑ์

3.3.1 การผลิตและปริมาณการผลิต

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว มีกำลังการผลิตรวม 42,000 ตันต่อปี โดยจำแนกแต่ละผลิตภัณฑ์ ดังนี้คือ

+--------------------------------------+-------------------------------+
|   ผลิตภัณฑ์                             |   ปี 2546                      |
+--------------------------------------+-------------------------------+
|                                      |   กำลังผลิต (ตัน)                |
+--------------------------------------+-------------------------------+
| ลวดเหล็กแรงดึงสูงชนิดเส้นเดี่ยว             |   19,200                      |
+--------------------------------------+-------------------------------+
|   ลวดเหล็กแรงดึงสูงชนิดตีเกลียว            |   14,400                      |
+--------------------------------------+-------------------------------+
|   ลวดขอบล้อยาง                        |   6,000                       |
+--------------------------------------+-------------------------------+
|   ลวดเชื่อมไฟฟ้า                        |   2,400                       |
+--------------------------------------+-------------------------------+
|   รวม                                |   42,000                      |
+--------------------------------------+-------------------------------+

วัตถุดิบและชนิดของวัตถุดิบ

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 9, 10, 11, 13,

มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

(3) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

ปัจจุบันบริษัทมีปริมาณการใช้วัตถุดิบคิดเป็นร้อยละ 60
ของต้นทุนการผลิตรวมซึ่งวัตถุดิบดังกล่าวข้างต้นจะไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

วัตถุดิบที่ใช้ในาการผลิตมีการจัดหามาจากทั้งภายในประเทศและต่างประเทศ
โดยแบ่งเป็นสัดส่วนร้อยละ 50:50 ผู้จำหน่ายภายในประเทศมีประมาณ 3 รายหลักๆ
ซึ่งยังมีวัตถุดิบรองรับไม่เพียงพอต่อปริมาณความต้องการของผู้ใช้ภายในประเทศทั้งหมด
จึงต้องมีการจัดหาจากแหล่งต่างประเทศ โดยนำเข้าจากประเทศอินโดนีเซีย, มาเลเซีย, จีน
เยอรมัน และอังกฤษ เป็นต้น ซึ่งคุณภาพของแต่ละประเทศก็แตกต่างกันไป ในปี 2546
บริษัทใช้วัตถุดิบที่ผลิตในประเทศคิดเป็นร้อยละ 60 ของปริมาณการสั่งซื้อรวม

2.  ผลกระทบต่อสิ่งแวดล้อม

  ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(2) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(3) มลภาวะที่เกิดจากขยะและของเสียอุตสาหกรรม

การดำเนินการของบริษัท
เพื่อลดผลกระทบและผลการปฏิบัติจริงเปรียบเทียบกับอัตราสูงสุดของกฎหมาย บริษัทจึงได้ว่าจ้าง
Eastern Seaboard Environmental Complex Limited หรือ “ESBEC”
เพื่อจัดทำแผนการจัดการคุณภาพสิ่งแวดล้อมตามข้อกำหนดของคณะกรรมการสิ่งแวดล้อม และ บริษัท
เจนโก้ จำกัด เพื่อกำจัดสิ่งปฏิกูลเพื่อให้ได้มาตราฐานตามเกณฑ์ของประกาศกระทรวงอุตสาหกรรม
และบริษัท National Petrochemical Public Company Limited
เพื่อตรวจสอบคุณภาพน้ำทิ้งของโรงงานทุก ๆ
เดือนตามข้อกำหนดของการนิคมอุตสาหกรรมแห่งประเทศไทย

ผลการดำเนินการของบริษัทเพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตาม ที่กระทรวงอุตสาหกรรมกำหนด ดังนี้

+----------------------+-------------+--------------+-----------------+
| พารามิเตอร์            | ระบบบำบัด    | ค่าที่วัดได้      | ค่ามาตราฐานจาก   |
|                      |             |              | OSHA            |
|                      |             |              |                 |
|                      |             |              | ( mg / m ³ )    |
+----------------------+-------------+--------------+-----------------+
| 1. Hydrochloric acid | Scrubber    | 1.960        | ไม่เกิน 200       |
+----------------------+-------------+--------------+-----------------+
| 2. Lead ( Pb )       | Scrubber    | 0.25 x 10    | ไม่เกิน 30        |
|                      |             | ^(–3)        |                 |
+----------------------+-------------+--------------+-----------------+

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตราฐานกระทรวงอุตสหกรรมกำหนด
    ก่อนที่จะปล่อยสู่แหล่งสาธารณะ รายละเอียดมีดังนี้

  ---------------------- ------------------- -------------- ---------------------
  พารามิเตอร์              ระบบบำบัดน้ำเสีย       ค่าที่วัดได้        ค่ามาตรฐานจากการนิคมฯ

  1. PH                  ผ่านระบบบำบัดทางเคมี   7.2            5.5 – 9.0

  2. Total Suspended                         4.0 mg / l     ไม่เกิน 50 mg / l
  Solids                                                    

  3. Biology Oxygen                          4.2 mg / l     ไม่เกิน 20 mg / l
  Demand                                                    

  4. Total Dissolved                         2,060 mg / l   3,000 mg / l
  Solids                                                    

  5. Oil & Grease                            1.2 mg / l     ไม่เกิน 5 mg / l

  6. ChemicalOxygen                          28 mg / l      120 mg / l
  Demand                                                    
  ---------------------- ------------------- -------------- ---------------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

  ------------------------ ------------------ ------------------- ---------------------
  กากของเสีย                วิธีการกำจัด          บริษัทที่กำจัด           หมายเหตุ

  1. ขยะมูลฝอยจากสำนักงาน    นำคัดแยกและเผา      เทศบาลมาบตาพุด       

  2. เศษลวดและเศษโลหะ      นำกลับไปหลอมใหม่     บจ.เหล็กก่อสร้างสยาม   โดยผ่านผู้รับเหมารายย่อย

  3. ตะกอนจากการบำบัดน้ำเสีย  ฝังกลบ              BSBEC               

  4. ขยะอุตสาหกรรมอื่น ๆ      ฝังกลบ              BSBEC               
  ------------------------ ------------------ ------------------- ---------------------

3.4 งานที่ยังไม่ส่งมอบ

- ไม่มี -